Siim-Sander Vene

Siim-Sander Vene (sündinud 12. novembril 1990 Tartus) on Eesti korvpallur, kes mängib 2023. aastast Hispaania esiliiga klubis San Pablo Burgos. Eesti, Leedu, Saksamaa, Läti, Venemaa, Itaalia, Hispaania, Prantsusmaa ja Iisreali klubides mänginud Vene kuulub 2009. aastast Eesti korvpallikoondisse ning on valitud kolm korda Eesti aasta parimaks korvpalluriks. Vene lõpetas 2006. aastal Tallinna Saksa Gümnaasiumis põhikooli ja 2009. aastal Kaunase Nemuno keskkooli. Ta on õppinud Kaunases Vytautas Suure Ülikoolis. Siim-Sander Vene hakkas korvpalliga tegelema ema Lea ja isa Priidu suunamisel. 15-aastaselt siirdus õppima Leetu, kuuludes aastatel 2006–2008 Kaunases Žalgirise/Sabonise Korvpallikooli ja 2008–2009 Kaunase Triobeti meeskonda. Vene on aastatel 2009–2010 ja 2013–2016 mänginud Kaunase Žalgirises ning laenulepingu alusel ka Saksamaal Ludwigsburgi (2010–2011), Kaunase Baltai (2011–2012), Riia VEF-i (2012) ja BC Prienai (2012–2013) meeskonnas. Ta on kuulunud aastatel 2016–2017 BC Nižni Novgorodi (Venemaa), aastal 2017 Reggio Emilia (Itaalia), aastatel 2018 ja 2019–2020 Varese Pallacanestro (Itaalia), aastal 2018 Basquet Manresa (Hispaania), aastatel 2018 ja aastal 2020 Montakit Fuenlabrada (Hispaania) ning aastatel 2018–2019 Herbalife Gran Canaria (Hispaania) klubisse. 2021. aasta septemberist novembrini mängis ta Limoges CSP klubis Prantsusmaal ja 2022. aasta esimeses pooles taas Itaalia klubis Varese Pallacanestro. Hooajal 2022/2023 mängis ta Iisrealis Jeruusalemma Hapoli klubis. Siim-Sander Vene on mänginud Euroliigas, mida peetakse Euroopa tugevaimaks liigaks, kokku viiel hooajal kahes klubis. Kokku on Siim-Sander Vene mänginud Euroliigas 63 kohtumises keskmiselt 12 minutit ning visanud keskmiselt ühes kohtumises 4,2 punkti. Ta Euroliiga punktirekord pärineb 5. aprilli 2019. aasta mängust FC Bayern Munich ja Herbalife Gran Canaria vahel, kus ta viskas kokku 19 punkti. Siim-Sander Vene on mänginud liigas EuroCup kokku kolmel hooajal kolmes klubis. Kokku on Siim-Sander Vene mänginud EuroCup liigas 22 kohtumises keskmiselt 25 minutit ning visanud keskmiselt ühes kohtumises 9,8 punkti. Ta EuroCupi punktirekord pärineb 11. jaanuari 2017. aasta mängust Hapoel Bank Yahav Jeruusalemma ja Nižni Novgorodi vahel, kus ta viskas kokku 18 punkti. Vene on kuulunud 2009. aastast Eesti koondisse. 2015. aasta Euroopa meistrivõistlustel keskmiselt 10 punkti, 6,4 lauapalli ja 1,6 resultatiivset söötu toonud Vene saavutas koondisega 20. koha. Kolmekordne Leedu meister (2014–2016) Kahekordne Leedu karika võitja (2013, 2015) Läti meister (2012) Balti liiga võitja (2010) Kolmekordne Eesti aasta parim korvpallur (2017–2019) FIBA Meistrite liiga hõbe (2023) Isa Priit Vene on korvpallurina kuulunud Eesti noortekoondisse ja tegutsenud treenerina nii Eestis kui ka Leedus. Ema Lea Vene kuulus aastail 1984–1988 ja 1995 Eesti koondisse ja oli 1980. aastate teisel poolel Tartu Riikliku Ülikooli (TRÜ) korvpallinaiskonna põhitegijaid. Tulnud kaheksa korda Eesti meistriks ja kaks korda Soome meistriks. Vend Kent-Kaarel Vene on samuti korvpallur. "Siim-Sander Vene mängib tuleval hooajal Hispaanias". err.ee. 22. august 2023. Biograafia ESBL-is "SIIM-SANDER VENE". Vaadatud 24.08.2023. "SIIM-SANDER VENE". Vaadatud 24.08.2023. "Siim-Sander Vene ja Jeruusalemma Hapoeli koostöö lõppes". 11. juuli 2023. Biograafia ESBL-is Siim-Sander Vene pääseb Žalgirise põhimeeskonda! Õhtuleht, 23. september 2009. Siim-Sander Vene tegi Itaalia kõrgliiga debüüdi Basket.ee, 8. jaanuar 2018. Siim-Sander Vene tegi hooaja parima mängu ja vedas Varese võidule Delfi, 5. veebruar 2018.